Here is a page extracted from Wikipedia that may contain CSS, HTML, and a lot of unformatted text.

Title: Río Alcanadre
Content: Iste articlo ye sobre un río aragonés; ta atros usos, se veiga Alcanadre (desambigación).

O río Alcanadre ye un río aragonés que fa parte d'a cuenca hidrolochica d'o río Ebro. Ye un afluent d'a Cinca, y o suyo naixedero se troba en a sierra d'Alcanadre, a 1.700 metros d'altaria sobre o livel d'a mar, trescruzando en o suyo recorrito a sierra de Guara antis d'a suya desembocadura en o río Cinca en Ballobar. A suya longaria ye de 147,3 km y o suyo cabal meyano ye de 15,38 m³/s.

Os suyos principals afluents son os ríos Balcez, Mascún, Isuela y Guatizalema.

En a sierra de Guara fa una foz y en o suyo cauz bi ha un parache con gorgas dito Gorgas Negras.

Referencias

Ríos d'a provincia de Uesca
Ríos d'os Monegros
Ríos d'a Plana de Uesca
Ríos d'o Semontano de Balbastro
Ríos de l'Alto Galligo
Afluents d'o río Cinca